burgasdotpro/wikipedia huggingface dataset:
Maliq

Maliq alebo Maliqi je malé mesto v okrese Korçë vo východnom Albánsku. Je to menšie mesto z dvoch miest v okrese, ďalšie je Korçë, 11 kilometrov na juhozápad od Maliq. V roku 2004 pri sčítaní obyvateľstva mal Maliq 5 361 obyvateľov a 1 388 rodín.
Poloha.
Mesto leží:
Mesto sa nachádza medzi troma vrchmi "Kodra e Murrizit", "Kodra e Marjanit" a "Hij' e Korbit" vo výške 820 metrov nad morom, je to jedno z najvyššie položených miest v krajine.
Ishmael Scott Reed

Ishmael Scott Reed (* 22. február 1938, Chattanooga, Tennessee, USA) je americký básnik, esejista a románopisec.
Je jedným z najznámejších afroamerických autorov svojej generácie, spolu s Amirim Barakom je najkontroverznejší (a politicky ľavicovo orientovaný). Jeho tvorba stále vysmieva amerických pravičiarov (často však i samotných ľavičiarov), zobrazuje domáci politický a kultúrny útlak. Kým jedni považujú Reedovu tvorbu za sviežu, komicky zobrazujúcu ne-bielu Ameriku, druhí ho kritizujú za jeho nesúdržnosť alebo popletenosť.
Životopis.
Narodil sa v Chattanooga, ale vyrastal v Buffale v štáte New York, kde navštevoval University at Buffalo.
V roku 1962 sa presťahoval do New Yorku a pomáhal založiť "East Village Other", veľmi známu undergroundovú publikáciu. Bol aj členom "Umbra Writers Workshop", organizácie, ktorá pomáhala zakladať Black Arts a podporovala Black Aesthetic.
Okrem spisovateľskej činnosti bol docentom na University of California, Berkeley a pôsobí aj ako vydavateľ. Od roku 1998 je vydavateľom "Konch Magazine".
V súčasnosti žije v Oaklande v Kalifornii.
V roku 1998 získal "MacArthur Fellowship".
Dielo.
Reedove najznámejšie diela sú: "The Free-Lance Pallbearers" (1967, prvý román), "Mumbo Jumbo" (1972), "Flight to Canada" (1976) a "The Last Days of Louisiana Red" (1974). Publikoval viac ako tucet kníh, vrátane deviatich románov, piatich básnických zbierok, šiestich drám, štyroch zbierok esejí a jedného libreta.
Editoval aj "From Totems to Hip-Hop: A Multicultural Anthology of Poetry Across the Americas", kde podporoval otvorené vnímanie americkej poézie, ako aj zlúčenie tradičnej Európou ovplyvnenej americkej literatúry s tvorbou imigrantov, hip-hopových umelcov a pôvodného obyvateľstva.
Mamurras

Mamurras alebo Mamurrasi je malé mesto zo 7 600 obyvateľmi (2004) ležiace v okrese Krujë v severnej časti Albánska. Mesto je vzdialené od Stredozemného mora.
Memaliaj

Memaliaj je malé priemyselné mesto v okrese Tepelenë v Albánsku. Bolo založené v roku 1946 pre banícke aktivity v okolí. V roku 1990 sa produkcia uhlia pohybovala okolo 500 000 ton za rok. Po páde komunizmu však musela byť baňa uzavretá a mesto upadlo do ekonomickej stagnácie.
Patos

Patos alebo Patosi, grécky Πάθος (Pathos), je mesto v Albánsku v okrese Fier. Nachádza sa od Fieru. Je to centrum ropného priemyslu. Žije tu grécka menšina. 
Sídli tu futbalový klub Klubi Sportiv Albpetrol.
Alice Malsenior Walkerová

Alice Malsenior Walkerová (* 9. február 1944, Eatonton, Georgia) je afroamerická spisovateľka a feministka.
Životopis.
Začínala ako básničkárka (od r. 1968 vydala sedem zbierok veršov). Preslávila sa po vydaní románov "The Third Life of Grange Copland" (Tretí život Grange Coplanda, 1970), "Meridian" (1976) a predovšetkým "Color Purple" (Farba nachu, 1982), za ktorý dostala okrem iného Pulitzerovu cenu.
Po prózach "The Temple of My Familiar" (Chrám môjho rodu, 1989) a "Possessing the Secret of Joy" (Tajomstvo radosti, 1992), v ktorých vystupujú aj niektoré postavy z predchádzajúceho vrcholného diela, vyšiel autorke zatiaľ posledný román "By the Light of My Father's Smile" (Pod svetlom otcovho úsmevu, 1998).
Walkerová vydala po troch zbierkach poviedok a knižkách pre deti.
Feminizmus.
Žije a vyučuje v San Franciscu. Vystupuje tiež ako sympatizantka hnutia za ženské práva – napísala okrem knihy "In Search of Our Mothers' Gardens: Womanist Prose" (Hľadáme záhrady svojich matiek, 1983) ďalšie tri zväzky esejí a angažovaných polemík.
Alex Haley

Alexander Palmer Haley (* 11. august 1921, Ithaca, New York, USA – † 10. február 1992, Seattle, Washington) bol americký spisovateľ. 
Ako novinár pracoval pre časopisy "Reader's Digest", "Saturday Evening Post" a "Playboy", pre ktoré pripravil v 60. rokoch sériu slávnych rozhovorov (oi. s Cassiusom Clayom či Martinom Lutherom Kingom). Bol spoluautorom autobiografie černošského aktivistu Malcolma X (1965), ktorú napísal ako ghostwriter
Preslávil sa najmä svojou ságou o dejinách jedného černošského rodu "Roots" ("Korene: Sága jednej americkej rodiny"'), podľa ktorej vznikol i úspešný televízny seriál, a za ktorú získal Pulitzerovu cenu (tzv. "Special Award"). Kniha i seriál rozpútali v USA novú vlnu diskusií o otrokárskej minulosti a rasizme.
Proroci

Proroci môže byť:
Peqin (mesto)

Peqin alebo Peqini je mesto s asi 7 500 obyvateľmi (odhad 2006) v strednej časti Albánska. Peqin je hlavné mesto okresu Peqin.
Mesto leží na severnom brehu rieky Shkumbin medzi mestami Drač a Elbasan. 
Cez Peqin viedla rímska cesta Via Egnatia. Niekoľko kilometrov východne od Peqin je antické nálezisko s početnými vykopávkami. Prvá písomná zmienka o Peqin pochádza z roku 1431. Z osmanských čias sa tu ešte zachovala mešita a je tu aj veža s hodinami z 19. storočia ako aj turecká pevnosť. 
Sídli tu miestny futbalový klub Shkumbini Peqin ktorý hrá v prvej lige.
Peshkopi

Peshkopi alebo Peshkopia () je mesto ležiace na severovýchode Albánska, asi od macedónskych hraníc v nadmorskej výške 
V Blízkosti mesta boli objavené minerálne rudy chróm, síra a mramor, ako aj bohaté geotermálne ložiská minerálnych vôd.
Sídli tu miestny futbalový klub KS Korabi Peshkopi.
Škoda Roomster

Škoda Roomster bola spočiatku koncepčným vozidlom automobilky Škoda Auto, ale po úspechu tejto štúdie sa v roku 2006 Roomster dostal do sériovej výroby. Marketingové motto tohto auta znie "Nájdite svoj vlastný priestor" ().
Predná polovica auta po B stĺpik je prakticky zhodná s modelom Fabia druhej generácie. Taktiež použité motory sú zhodné. Zadná náprava je použitá z modelu Octavia Tour.
Výroba automobilu Škoda Roomster.
Škoda Roomster predstavuje viacúčelový 5 – dverový automobil vyrábaný českým výrobcom Škoda Auto v meste Kvasiny. Neskôr sa výroba presunula do mesta Vrchlabí. Prvýkrát bol automobil Škoda Roomster uvedený na trh prostredníctvom autosalónu Motor Show v Ženeve. 
Verzie automobilu Škoda Roomster.
Škoda Roomster sa vyznačuje dvomi verziami a to Škoda Roomster Scout a Škoda Roomster Praktik. Verzia Praktik predstavuje dvojdverový malý van, ktorý je v ponuke na trhu od roku 2007. O celkový dizajn auta sa stará Thomas Ingenlath a Peter Wouda. Názor vozidla Roomster pochádza zo slov – Room, čo v preklade znamení priestor a Roadster, ktorý na druhej strane kombinuje priestranný interiér a jazdné vlastnosti vo vhodnom pomere. Konkurentami automobilu Škoda Roomster sa stali vozidlá ako Fiat Idea, Nissan Note a Citroen Picasso. 
Motory.
Niektoré špeciálne úpravy a prvky vozidla Škoda Roomster prevzali výrobcovia z predchádzajúcej Škody Fabie a staršej Škody Octavie. Novší Roomster predstavil prvýkrát autosalón vo Frankfurte v roku 2003. Novšia verzia Škody Roomster bola o 150 mm kratšia, avšak mala o 93 mm dlhší rázvor a posuvné dvere sa nachádzali len na jednej strane. Triumfom spoločnosti Škoda sa pre automobil Roomster stali odnímateľné zadné sedadlá, kde vzniká veľký úložný priestor. Motor Škody Roomster bol prevzatý od sesterskej spoločnosti Volkswagen Group. Všetky motory sú dostupné v prevedeniach: 1.2 L s výkonom 51 kW, 1.4 L s výkonom 63 kW, a 1.6 L s výkonom motora 77 kW. Navyše ku modelu 1.6 je zabudovaná automatická prevodovka.
Pukë (mesto)

Pukë alebo Puka je hlavné mesto okresu Pukë v severnom Albánsku. Pri sčítaní obyvateľstva v roku 2005 malo mesto 6 495 obyvateľov.
Sídli tu miestny futbalový klub KS Terbuni Pukë.
Rrëshen

Rrëshen alebo Rrësheni je hlavné mesto okresu Mirditë na severe Albánska. Žije tu 9 200 obyvateľov. 
Nachádza sa tu škola a nemocnica. Po páde komunizmu pribudol hotel, reštaurácia a kultúrne centrum. Cez Rrëshen prechádza hlavný ťah z hraníc s Kosovom do Tirany a Drača a zaisťuje tak dobré spojenie s hlavným mestom a Jadranským morom. 
Pred druhou svetovou vojnou bol Rrëshen iba dedina, po nej však vzrástol ťažobný priemysel a s ním sa posilnilo i administratívne postavenie. Keď skončila éra komunizmu, väčšina baní bola zatvorená, čo spôsobilo migráciu obyvateľov do Tirany alebo do väčších priemyslových miest.
Testovacia verzia

Testovacia verzia je verzia softvéru, ktorá v štádiu testovania. Vývojári a komunita testerov sa pokúšajú odhaľovať chyby, ktoré následne vývojári odstraňujú. Po odstránení chýb sa softvér presunie do stabilnej verzie. V poslednom čase je obľúbené uvoľnenie aj komerčných aplikácií na používanie zadarmo dlhšiu dobu ak ide o testovacie verzie. Užívateľ tak získa možnosť pracovať s najnovšou verziou aplikácie a spoločnosti sú zadarmo informované o chybách.
Odporúča sa používať testovaný softvér len na testovacie účely, nie na každodennú prácu.
Medzi testovacie verzie patria:
Rrogozhinë

Rrogozhinë alebo Rrogozhina je mesto v okrese Kavajë na západe Albánska, kde žije približne 5 000 obyvateľov. Mesto je významným bodom na stavanej diaľnici vedúcej z Tirany na juh krajiny, je tu aj železničná zastávka na trati vedúcej rovnakým smerom. Vzhľadom na blízkosť k moru sa mesto nachádza iba vo výške 
Sídli tu miestny futbalový tím KS Egnatia Rrogozhinë.
Roskovec

Roskovec alebo Roskoveci je malé mesto na juhu stredného Albánska. Nachádza sa medzi mestami Fier a Berat v okrese Fier a má približne 15 000 obyvateľov. Leží v nadmorskej výške 
Roskovec bol založený počas komunistickej vlády. Názov Roskovec pochádza z južnej slovančiny. Väčšina obyvateľov sa tu živí poľnohospodárstvom. Žijú tu moslimovia a ortodoxní kresťania.
Pygmalión

Pygmalión (po grécky) alebo Pygmalion (po latinsky) môže byť:
Pygmalion môže byť:
Sarandë (mesto)

Sarandë alebo Saranda (gr. Άγιοι Σαράντα-Ajii Saranda, ) je prístavné mesto na juhu Albánska, neďaleko hraníc s Gréckom, leží v zátoke Iónskeho mora. Mesto obývajú Gréci.
Mesto leží priamo naproti ostrovu Korfu ("Kerkyra"), vďaka svojej blízkosti sem dochádzajú grécki turisti. Priamo uprostred "Sarandë" je veľká pláž, v jeho okolí rastú olivové háje a agave. Asi smerom na juh sa nachádzajú vykopávky antického mesta Butrint. V staroveku bolo mesto známe ako "Onchismos".
Anekántaváda

Anekántaváda je džinistické učenie o mnohostrannosti skutočnosti. Jeho základy položil Mahávíra, podrobnejšie rozpracované však bolo až neskôr. Je kombináciou iných blízkych džinistických náuk: sjádvády a najavády.
Realitu je podľa tohto učenia možné vnímať z viacerých uhlov pohľadu, z ktorých však ani jeden nie je vyčerpávajúci. Ľudia sa podobajú slepcom, ktorí ohmatávajú slona každý z inej strany. Za určitých okolností tak môže byť každé tvrdenie o skutočnosti prijateľné a pravdivé.
V západnom myslení je obdobou anekántavády relativizmus a subjektivizmus.
Obtočník Váhu

Obtočník Váhu je geomorfologický útvar na strednom Považí v katastrálnom území obce Hrádok v okrese Nové Mesto nad Váhom. Od roku 1983 je prírodnou pamiatkou. Jeho rozloha je . Organizačne spadá pod správu CHKO Biele Karpaty. Na území pamiatky platí 4. stupeň ochrany.
Predmetom ochrany je: "Unikátny geomorfologický útvar na strednom Považí, kde je možné študovať vývoj, ktorý prekonalo alúvium Váhu po pleistocénnom zaľadnení. Je to dôležitá ekostabilizačná plocha poľnohospodárskej krajiny v okolí."
Roswell (Nové Mexiko)

Roswell je mesto v štáte Nové Mexiko v USA. Počet obyvateľov je 48366 (2010). V roku 1947 sa tu údajne zrútilo UFO, pozri roswellský prípad.
Incertae sedis

Incertae sedis (v preklade „neurčitého miesta“) je termín, ktorým sa v biológii označuje taxonomická skupina, ktorej bližšie vzťahy k ostatným skupinám nie sú presne známe. Tento termín býva priradený, pokiaľ je daná skupina živočíchov chápaná ako taxonomická „záhada“, najmä v prípadoch, ak je objavený dosiaľ neznámy živočích (teda chvíľu trvá, kým sa potvrdia určité fylogenetické súvislosti a príbuznosť s podobnými druhmi), alebo daná skupina živočíchov je už vyhynutá a je problematické ju bližšie skúmať.
Selenicë

Selenicë alebo Selenica, gr. Σελενιτσά (Selenitsa), je mesto v Albánsku. Má 6 900 obyvateľov, prevažne Grékov. Mesto bolo založené ako starogrécka kolónia Nymfeon.
Sídli tu miestny futbalový klub KS Selenice.
Roswell

Roswell môže byť:
2. symfónia (Sibelius)

Symfónia č. 2 D-dur, Op. 43 je dielo skladateľa Jeana Sibeliusa.
Vznik.
Na svojej druhej symfónií začal skladateľ pracovať počas pobytu v Taliansku v roku 1901. Najskôr plánoval zložiť veľkú symfonickú báseň o príbehu dona Giovanniho a hudbu inšpirovanú Danteho Božskou komédiou, k čomu nakoniec nedošlo. Časť z materiálu namiesto toho použil vo svojej druhej symfónií. Tú viackrát upravoval a premiéru nakoniec posunul až na marec roku 1903. Symfónia zaznamenala obrovské nadšenie vo Fínsku a hlavne prelomový úspech v Nemecku, ktorý bol snom vtedajších škandinávskych skladateľov. 
Štruktúra.
Skladba má štyri vety, posledné dve sa hrajú bez prerušenia.:
Zloženie orchestra: 2 flauty, 2 hoboje, 2 klarinety, 2 fagoty, 4 lesné rohy, 3 trúbky, 3 trombóny, tuba, tympany, sláčiky (1. a 2. husle, violy, violončelá, kontrabasy). Typická dĺžka skladby je približne 44 minút.
V prvej vete sa po jednoduchom, ale pôsobivom úvode sláčikov ozvú drevené dychové nástroje s hlavnou, pastorálne ladenou témou. Celá veta má jedinečnú, krehkú atmosféru. Druhá veta je kontrastná, sláčiky hrajúce pizzicato prinášajú pesimistickejšiu náladu. Nasledujé energické scherzo, ktoré je pomocou pompéznej melódie premostené so záverečnou vetou. Tá končí široko koncipovaným, majestátne pokojným záverom. 
Symfónia sa vďaka svojím melódiám inšpirovaných ľudovou tvorbou, pôsobivým harmonickým prechodom a jedinečnej pokojnej atmosfére stala najobľúbenejšou a dodnes najčastejšie uvádzanou Sibeliovou symfóniou. Pri tvorbe ďalších symfónií už Sibelius viac experimentoval s fragmentáciou a kombináciou tém. A pri počúvaní nostalgickej druhej symfónie z rokov 1901 - 1903 poslucháčovi mimovoľne napadne, že to môže byť pokojne rozlúčka s celou romantickou epochou.
Oxid vápenatý

Oxid vápenatý (CaO), neformálne pálené vápno, je biely prášok. Priemyselne sa vyrába tepelným rozkladom vápenca pri teplote približne 1000 °C (CaCO3 → CO2 + CaO). Pri styku s vodou reaguje za značného uvoľnenia tepla. Touto exotermickou reakciou vzniká hydroxid vápenatý ("hasené vápno")
Použitie.
V stavebníctve ako súčasť malty a sadry na zvýšenie tvrdosti materiálu; pri výrobe skla, ocele; ako prísada na úpravu vody – znižuje jej kyslosť, zmäkčuje ju; tiež v papiernictve, garbiarstve, hrnčiarstve či maliarstve.
Švetámbara

Švetámbara (skt. श्वेताम्बर, dosl. "odetý v bielom") je pomenovanie jednej z dvoch najvýznamnejších podskupín džinistického náboženstva a jej príslušníkov. Na rozdiel od digambarov chodia mnísi tejto skupiny oblečení v bielom rúchu. 
Švetámbarovia tiež pripúšťajú možnosť spásy žien, povoľujú mníchom nosiť misku na jedlo a tvrdia, že Mahávíra bol ženatý a mal dcéru. Digambarovia všetky tieto body popierajú.
Finlandia (rozlišovacia stránka)

Finlandia môže byť:
Shkodër (mesto)

Shkodër alebo Shkodra (hist. slovenský názov Skadar alebo Škodra; južnoslovanský názov "Skadar"; po taliansky "Scutari"; po grécky "Skodra") je jedno z najväčších miest Albánska, má 110 000 obyvateľov.
Dejiny.
Od 3. storočia pred Kr. tu sídlili ilýrske kmene, roku 167 pred Kr. už tu existovalo Rímske mesto. Rimania mesto kolonizovali. V 4. storočí, mesto už patrilo pod Byzantskú ríšu, vzniklo tu biskupstvo. Medzi rokmi 1043 - 1360 patrilo Srbom, potom Benátkam a od roku 1392 Turkom. Napriek tomu Turci museli o mesto stále súperiť s Benátskou republikou, ktorá sa tu pokúšala získať moc, a nakoniec aj uspela - obnovila tu svoju vládu medzi rokmi 1396 až 1479. Osmanská ríša tu po obnovení svojej vlády rozšírila dovtedy neznámy islam; vznikli kúpele, bazár a mešity. Oslobodenie od cudzej nadvlády prišlo až po viac ako 400 rokoch neskôr - v roku 1913, rok po vzniku nezávislého Albánska. Za 1. svetovej vojny bolo obsadené vojskami Čiernej Hory a Srbska, v roku 1919 sa stal ale opäť albánskym mestom. O ďalších 20 rokov neskôr, v 2. svetovej vojne ho obsadili Taliani, rovnako ako celú krajinu. Po vojne sa tu zahájila industrializácia spojená zo socializmom stalinského typu. Podľa vzoru Číny prebehla kultúrna revolúcia, ktorá vyvrcholila zrušením náboženskej slobody a zbúraním všetkých kostolov a mešít. Na začiatku 90. rokoch minulého storočia tu došlo k nepokojom a protestom proti vtedajšiemu režimu; ten sa nakoniec v roku 1991 zrútil.
Charakter mesta.
Shkodër leží neďaleko hranice s Čiernou Horou, na brehu známeho Skadarského jazera. Mesto má široké ulice, vybudované v dobe vlády Envera Hodžu. Na skale nad ním leží pevnosť Rosafa, kde sú zostatky starých kostolov a mešít. Jedným z najkrajších chrámov je rímskokatolícka Katedrála svätého Štefana v Skadari. Mesto je aj centrom rímskych katolíkov, ktorí žijú najmä v severnej časti Albánska. Sídli tu aj albánsky rímskokatolícky arcibiskup. Preteká tu rieka Drin, jedna z najvýznamnejších v celom Albánsku. Shkodër je aj centrom okresu Shkodër. Ako jedno z mála miest v krajine má Skadar napojenie na železničnú trať vedúcu z Drača do Čiernej Hory.
Tepelenë (mesto)

Tepelenë alebo Tepelena, gr. "Τεπέλενι (Tepeleni)" je malé mesto na juhu Albánska, asi severne od Gjirokastëru. Má približne 9 000 obyvateľov, žije tu grécka menšina.
Charakter mesta.
Mesto je známe hlavne Ali pašou z Tepelenë, ktorý vládol v Epire v rámci osmanského Turecka začiatkom 19. storočia, ale aj tiež grécky generál v Gréckej vojne za nezávislosť, Konstantinos Lagumtzis z neďalekej dediny Hormovë (gr. "Chormovo"). V meste sa nachádza tiež pevnosť, ktorá je však v zúboženom stave, Ali Pašova socha, pamätník partizánov a pamätník z vojny. Mesto je urbanistický veľmi jednoducho riešene – je tu hlavná ulica "Rruga Ali Pasha Tepelenë" a námestie s jeho sochou, z ktorého vedú výpadovky na Gjirokastër a Vlorë.
Audi S8

Audi S8 je športová odvodenina od limuzíny Audi A8 využívajúca motor 5.2 V10 s výkonom 450 koní. Ide o totožný motor aký využíva aj superšportové Lamborghini Gallardo, len so sníženým výkonom.
Medzi zaujímavosti tohto auta patrí napríklad audiosystém od renomovanej firmy Bang&amp;Olufsen. 
Súčasná generácia využíva motor 4.0 TFSI o výkone až 520 koní.
Žytomyrská oblasť

Žytomyrská oblasť (počas Sovietskeho zväzu po rusky "Žitomirská oblasť") je administratívna jednotka na svere Ukrajiny. Má rozlohu a žije tu 1,33 milióna obyvateľov. Administratívne centrum je mesto Žytomyr. 
Oblasť bola vytvorená ako súčasť Ukrajinskej SSR 22. septembra 1937. Je súčasťou historickej oblasti Volyň.
Administratívne členenie: 23 rajónov (okresov)
Klamlivá reklama

Klamlivá reklama je reklama tovaru, služieb, nehnuteľností, obchodného mena, obch. známky atď., ktoré môžu uviesť do omylu spotrebiteľa alebo môžu poškodiť iných súťažiacich alebo spotrebiteľov.
Marijsko

Marijsko (po rusky "Marij El"), dlhý tvar Marijská republika, je republika Ruskej federácie. Nachádza sa v Povolžskom federálnom okruhu v európskej časti Ruska. Má rozlohu 23 200 km² a žije tu 728-tisíc obyvateľov (podľa sčítania z roku 2002). Hlavným mesto republiky je Joškar-Ola.
Tropojë

Tropojë alebo Tropoja je malé mesto v severovýchodnom Albánsku vzdialené asi päť kilometrov od hraníc s Kosovom, leží v okrese Tropojë v nadmorskej výške Mesto bolo niekedy hlavným mestom okresu, ale od roku 1952 sa hlavným mestom stalo Bajram Curri, ktoré leží asi 15 kilometrov západne.
Najznámejším rodákom je postava z filmu "96 hodín" Marko z Tropojë.
Marcelo Melo

Marcelo Melo (* 23. september 1983, Belo Horizonte, Brazília) je súčasný brazílsky profesionálny tenista. Počas svojej kariéry vyhral 18 turnajov ATP vo štvorhre.
Vlorë (mesto)

Vlorë alebo Vlora (grécky Αυλώνας (Avlonas), taliansky "Valona") je mesto ležiace v juhozápadnej časti Albánska v kraji Vlorë a taktiež v okrese Vlorë. Mesto sa nachádza v zálive Jadranského mora a je obklopené horami. Má okolo 83 000 obyvateľov (2003). Žije tu asi 8 000 Grékov, ktorí však nie sú vládou uznávaní ako menšina, čo je jeden z nevyriešených sporov medzi Gréckom a Albánskom. Prístav v tomto meste je blízko k prístavu Bari v Taliansku. 
"Vlorë" patrí medzi najstaršie albánske mestá. Bolo založené v 6. storočí pred Kr. ako grécka kolónia s názvom "Aulōn". Prvé zmienky o tomto meste sú v Ptolemaiovej Geografii z 2. storočia. V stredoveku bola Avlona dôležitým mestom pre styky medzi Byzantíncami a Normanmi v Taliansku. V 15. stor. sa mesto stalo sídlom tureckého vialetu a v roku 1690 Avlonu ovládli Benátčania, no už o rok mesto opäť dobyli Turci. V osmanskej dobe tu žilo asi 10 000 obyvateľov, moslimov, katolíkov, španielskych židov a ortodoxných kresťanov. Časť ortodoxných kresťanov boli pôvodní Gréci.
Minnesota North Stars

Minnesota North Stars je bývalý americký hokejový klub hrajúci v NHL v rokoch 1967 až 1993. Na jeseň 1993 sa klub presťahoval do Dallasu, dnes nesie meno Dallas Stars. Do Minnesoty sa ale hokejová NHL vrátila v roku 2000, keď tu začal hrať nový klub Minnesota Wild.
Rubín

Rubín () je vzácny drahokam, chemicky oxid hlinitý - Al2O3, mineralogicky korund. Má ružové až červené sfarbenie, ktoré spôsobuje zvýšený obsah chrómu. Ostatné farebné drahokamové odrody korundu sa súhrnne označujú ako zafír, najznámejší je v modrých odtieňoch. Rubín, resp. korund, má biely vryp, hustotu okolo 4 g/cm3 a stupeň tvrdosti 9 (korund je referenčný minerál) podľa Mohsovej stupnice.
Hodnota rubína na trhu sa odvíja od jeho farby, veľkosti, rýdzosti aj výbrusu. Šperky s rubínmi stoja priemerne niekoľko 100 USD. Najväčšiu hodnotu na aukcii na základe hmotnosti dosiahol mjanmarský rubín vsadený do zlatého prsteňa - cena za jeden gram bola vyše 2 mil. USD. Ako iným drahokamom, aj rubínu sa už oddávna pripisujú magické účinky. Najmä v Ázii sa teší veľkej obľube, kde sa napríklad v minulosti tieto drahokamy kládli pri stavbe budovy pod jej základy, čo jej malo zaručiť šťastie. Tie najkvalitnejšie rubíny sa ťažia v Barme.
PL Kjódan

PL Kjódan je japonské náboženstvo.
Winnipeg Jets (1972 – 1996)

Winnipeg Jets je bývalý kanadský hokejový klub hrajúci v NHL v rokoch 1979 až 1996, v rokoch 1972 - 1979 pôsobil vo WHA. V roku 1996 sa klub v dôsledku finančných problémov presťahoval do Arizony, kde v súčasnosti hráva ako Arizona Coyotes.
Korupcia

Korupcia (z latinského corrumpere = skaziť) môže byť:
Sledovaním a kvantifikovaním korupcie vo svete sa dnes zaoberá najmä Transparency International, ktorá každoročne vydáva index vnímania korupcie (CPI) v sledovaných štátoch. S korupciou súvisí iný neduh a to klientelizmus. Na klientelizmus v slovenskej politike dlhodobo upozorňuje aj mimovládna organizácia Aliancia Fair-play.
Boj proti korupcii.
Boj proti korupcii spočíva v represii a v predchádzaní korupcie. Slovensko sa k boju proti korupcii zaviazalo ratifikáciou viacerých medzinárodných zmlúv a dohovorov. Ich presné znenie je uverejnené v Zbierke zákonov.
Externé odkazy.
JASPI - Zbierka zákonov
Frigidita

Frigidita alebo frigidnosť je chladnosť, dnes najmä pohlavná chladnosť (najmä žien) - čiže tzv. pohlavná frigidita či frigiditas sexualis, prejavujúca sa ako malá pohlavná aktivita a neschopnosť orgazmu. Môže mať psychické alebo fyzické príčiny.
Winnipeg

Winnipeg je hlavné a najväčšie mesto kanadskej provincie Manitoba. Je zroveň hlavné centrum aglomerácie, kde žije viac ako polovica obyvateľov Manitoby. Má rozlohu 464 km², nadmorskú výšku a žije tu 663-tisíc obyvateľov, v metropolitnej oblasti viac ako 730-tisíc.
Osada na mieste súčasného mesta bola založená v roku 1738. Na konci 19. storočia patril Winnipeg k najrýchlejšie rastúcim mestám severnej Ameriky. 
Winnipeg je významným dopravným uzlom prostredníctvom letiska Jamesa Richardsona a priameho železničného prepojenia s východom a západom Kanady a so Spojenými štátmi.
Vlajka Islandu

Vlajka Islandu je modrá s červeným krížom, lemovaným na typickom bielom škandinávskom kríži. Jej pomer je 18:25. Tmavomodrá je tradičná islandská farba, pripomínajúca Atlantický oceán a vrcholky hôr, červená symbolizuje oheň islandských vulkánov a ich horúcu lávu. Biela je symbolom gejzíru, a ľadovca a snehu. Kríž zdôrazňuje vzťah Islandu ku škandinávskym krajinám a jeho červená farba pripomína vlajku Dánska, ktorým bol od 14. storočia ovládaný. V roku 1918 sa krajina stala kráľovstvom v rámci Dánskeho kráľovstva a v roku 1944 republikou.
Prvá islandská vlajka mala biely kríž na tmavomodrom podklade. Prvý raz ju vztýčili v roku 1897. Súčasná zástava bola zavedená v 19. júna 1915, keď na biely kríž pribudol ešte užší – červený. Ako štátna vlajka sa používa od roku 1944, kedy sa Island úplne osamostatnil od Dánska.
Oheň, ľad a voda.
Pre obyvateľov Islandu sfarbenie zástavy predstavuje víziu ich krajiny. Tri farby symbolizujú tri prvky prírody, ktoré charakterizujú ostrov:
Prezidentská štandarda.
Prezidentská vlajka je klinovito vykrojená a uprostred má štátny znak. Zaviedli ju v roku 1944. Bájne figúry býka, orla, draka a obra na štíte sú podľa legendy strážne duše, ktoré bránia ostrov pred útokom nepriateľov.
Galéria.
&lt;/div align="center"&gt;
Kyjevská oblasť

Kyjevská oblasť () je jedna z 24 administratívnych oblastí Ukrajiny. Má rozlohu a žije tu 1,755 milióna obyvateľov. Hlavným mestom oblasti je Kyjev, ktorý však má zvláštne postavenie a nie je súčasťou oblasti.
Mestá v oblasti.
Administratívne členenie: 25 rajónov (okresov)
Čerkaská oblasť

Čerkaská oblasť je jedna z 24 administratívnych oblastí Ukrajiny. Má rozlohu a žije tu 1,335 milióna obyvateľov. Hlavným mesto oblasti je Čerkasy.
Mestá v oblasti.
Administratívne členenie: 20 rajónov (okresov)
Dnepropetrovská oblasť

Dnepropetrovská oblasť je jedna z 24 administratívnych oblastí Ukrajiny. Má rozlohu a žije tu 3,476 milióna obyvateľov. Hlavným mesto oblasti je Dnipro.
Väčšie mestá v oblasti.
Administratívne členenie: 22 rajónov (okresov)
Černihivská oblasť

Černihivská oblasť (počas Sovietskeho zväzu po rusky "Černigovská oblasť") je jedna z 24 administratívnych oblastí Ukrajiny. Má rozlohu 31 865 km² a žije tu 1,157 milióna obyvateľov (podľa sčítania z roku 2006). Hlavným mesto oblasti je Černihiv.
Černovická oblasť

Černovická oblasť je jedna z 24 administratívnych oblastí Ukrajiny. Má rozlohu a žije tu 0,9 milióna obyvateľov (podľa sčítania z roku 2006). Hlavným mesto oblasti sú Černovice.
Mestá v oblasti.
Administratívne členenie: 11 rajónov (okresov)
Charkovská oblasť

Charkovská oblasť je jedna z 24 administratívnych oblastí Ukrajiny. Má rozlohu 31 415 km² a žije tu 2,81 milióna obyvateľov (podľa sčítania z roku 2006). Hlavným mesto oblasti je Charkov.
Donecká oblasť

Donecká oblasť je jedna z 24 administratívnych oblastí Ukrajiny. Má rozlohu a žije tu 4 356 392 obyvateľov (2013). Hlavným mestom oblasti je Doneck. V dôsledku vojny na Ukrajine východnú časť Doneckej oblasti vrátane mesta Donecka má pod kontrolou Rusko. Dočasným administratívnym centrom pod kontrolou Ukrajiny preto je mesto Kramatorsk.
30. septembra 2022 ruský prezident Vladimir Putin oznámil anexiu štyroch ukrajinských oblastí vrátane Doneckej. Tento krok bol z väčšej časti medzinárodnou komunitou odsúdený a jediná členská krajina OSN, ktorá túto anexiu uznala, je Severná Kórea.
Sumská oblasť

Sumská oblasť je jedna z 24 administratívnych oblastí Ukrajiny. Má rozlohu 23 834 km² a žije tu 1,22 milióna obyvateľov (podľa sčítania z roku 2006). Hlavným mesto oblasti sú Sumy.
Mykolajivská oblasť

Mykolajivská oblasť (počas Sovietskeho zväzu po rusky "Nikolajevská oblasť") je jedna z 24 administratívnych oblastí Ukrajiny. Má rozlohu 24 598 km² a žije tu 1,217 milióna obyvateľov (podľa sčítania z roku 2006). Hlavným mesto oblasti je Mykolajiv.
Administartívne členenie: 19 rajónov (okresov)
Odeská oblasť

Odeská oblasť je jedna z 24 administratívnych oblastí Ukrajiny. Má rozlohu a žije tu 2,388 milióna obyvateľov (podľa sčítania z roku 2006). Hlavným mestom oblasti je Odesa.
Mestá v oblasti.
Administratívne členenie: 26 rajónov (okresov):
Odessa

Odessa môže byť:
Poltavská oblasť

Poltavská oblasť je jedna z 24 administratívnych oblastí Ukrajiny. Má rozlohu a žije tu 1,544 milióna obyvateľov (podľa sčítania z roku 2006). Hlavným mesto oblasti je Poltava.
Ľvovská oblasť

Ľvovská oblasť je jedna z 24 administratívnych oblastí Ukrajiny. Má rozlohu a žije tu 2,556 milióna obyvateľov (podľa sčítania z roku 2006). Hlavným mestom oblasti je Ľvov.
Väčšie mestá v oblasti.
Administratívne členenie:
"Ľvivská oblasť" sa člení na 7 rajonov (okresov):
Luhanská oblasť

Luhanská oblasť (počas Sovietskeho zväzu "Vorošilovgradská oblasť") je jedna z 24 administratívnych oblastí Ukrajiny. Má rozlohu 26 684 km² a žije tu 2,41 milióna obyvateľov (podľa sčítania z roku 2006). Hlavným mesto oblasti je "de iure" Luhansk. V dôsledku vojny na Ukrajine skoro celú Luhanskú oblasť (vrátane mesta Luhansk) má momentalne pod kontrolou Rusko. Dočasným administratívnym centrom pod kontrolou Ukrajiny sa stalo mesto Sjevjerodoneck, ktoré ale v júni 2022 bolo tiež dobyté ruskou armádou.
30. septembra 2022 ruský prezident Vladimir Putin oznámil anexiu štyroch ukrajinských oblastí, vrátane Luhanskej. Tento krok bol z väčšej časti medzinárodnou komunitou odsúdený a jediná členská krajina OSN, ktorá túto anexiu uznala, je Severná Kórea.
Vinnycká oblasť

Vinnycká oblasť (; počas Sovietskeho zväzu z ruštiny "Vinnická oblasť") je jedna z 24 administratívnych oblastí Ukrajiny. Má rozlohu a žije tu 1,691 milióna obyvateľov (podľa sčítania z roku 2006). Hlavným mesto oblasti je Vinnycia.
Sídliská mestského typu.
Administratívne členenie: 27 rajónov (okresov)
Externé odkazy.
Oficiálne stránky oblasti
Volynská oblasť

Volynská oblasť je jedna z 24 administratívnych oblastí Ukrajiny. Má rozlohu a žije tu 1,037 milióna obyvateľov (podľa sčítania z roku 2006). Hlavným mesto oblasti je Luck. Oblasť je pomenovaná je podľa historickej oblasti Volyň.
Mestá v oblasti.
Administratívne členenie: 4 rajóny (okresy)
Vlajka Monaka

Vlajka Monaka má dva vodorovné pruhy, červený a biely, ktorých farby sú odvedené z farieb znaku kniežat z rodu Grimaldi, známych už roku 1339. Bola vytvorená akiste roku 1815, definitívne schválená roku 1881 a dnes je svojím vzhľadom totožná s indonézskou vlajkou, proti ktorej zavedeniu roku 1945 Monako protestovalo.
Ternopiľská oblasť

Ternopiľská oblasť (počas Sovietskeho zväzu po rusky "Ternopolská oblasť") je jedna z 24 administratívnych oblastí Ukrajiny. Má rozlohu a žije tu 1,107 milióna obyvateľov (podľa sčítania z roku 2006). Hlavným mesto oblasti je Ternopiľ.
Mestá v oblasti.
Administratívne členenie: 17 rajónov (okresov)
Chersonská oblasť

Chersonská oblasť je jedna z 24 administratívnych oblastí Ukrajiny. Má rozlohu 28 461 km² a žije tu 1,126 milióna obyvateľov (podľa sčítania z roku 2006). Hlavným mesto oblasti je Cherson.
V dôsledku vojny na Ukrajine je časť oblasti pod kontrolou ruskej armády. 30. septembra 2022 ruský prezident Vladimir Putin oznámil anexiu štyroch ukrajinských oblastí vrátane Chersonskej. Tento krok bol z väčšej časti medzinárodnou komunitou odsúdený a jediná členská krajina OSN, ktorá túto anexiu uznala, je Severná Kórea.
Zoznam vodných tokov v povodí Suchej

Zoznam vodných tokov v povodí Suchej obsahuje zoznam všetkých pomenovaných vodných tokov v povodí Suchej.
Ivanofrankivská oblasť

Ivanofrankivská oblasť (počas Sovietskeho zväzu po rusky "Ivanofrankovská oblasť") je jedna z 24 administratívnych oblastí Ukrajiny. Má rozlohu a žije tu 1,388 milióna obyvateľov (podľa sčítania z roku 2006). Hlavným mesto oblasti je Ivano-Frankivsk.
Väčšie mestá v oblasti.
Administratívne členenie (14 rajónov):
Chmeľnycká oblasť

Chmeľnycká oblasť (; počas Sovietskeho zväzu z ruštiny "Chmeľnická oblasť") je jedna z 24 administratívnych oblastí Ukrajiny. Má rozlohu 20 645 km² a žije tu 1,368 milióna obyvateľov (podľa sčítania z roku 2006). Hustota osídlenia: 65,02 obyv./km². Hlavným mestom oblasti je Chmeľnyckyj.
Administratívne členenie.
Okresy.
3 rajóny (okresy):
Likvidované rajóny (okresy) od roku 2020:
Mestá.
VoločyskHorodokDeražňiaDunajivciIzjaslavKamjanec-PodiľskyjKrasylivNetišynPolonneSlavutaStarokosťantynivChmeľnyckyjŠepetivka
Kirovohradská oblasť

Kirovohradská oblasť (počas Sovietskeho zväzu po rusky "Kirovogradská oblasť") je jedna z 24 administratívnych oblastí Ukrajiny. Má rozlohu 24 588 km² a žije tu 1,058 milióna obyvateľov (podľa sčítania z roku 2006). Hlavným mesto oblasti je Kropyvnyckyj.
V roku 2019 Ústavný súd Ukrajiny schválil zmenu názvu oblasti na Kropyvnycká oblasť (po ukrajinsky: Кропивницька область, Kropyvnycka oblasť) alebo Kropyvnyčyna. Zmena však dodnes (rok 2023) nie je implementovaná.
Administratívne členenie: 21 rajónov (okresov)
Rivnenská oblasť

Rivnenská oblasť (počas Sovietskeho zväzu po rusky "Rovnianska oblasť") je jedna z 24 administratívnych oblastí Ukrajiny. Má rozlohu a žije tu 1,155 milióna obyvateľov (podľa sčítania z roku 2006). Hlavným mesto oblasti sú Rivne.
Mestá v oblasti.
Administratívne členenie: 16 rajónov (okresov)
Ignis Brunensis

Ignis Brunensis je medzinárodná súťažná prehliadka ohňostrojných predstavení, ktorú každoročne od roku 1998 usporadúva mesto Brno. Na tejto veľkolepej show sa predstavujú ohňostrojové spoločnosti z rozličných krajín, okrem domácich českých firiem napríklad aj firmy z Talianska, Švédska, Portugalska či Južnej Afriky. Ohňostroje sprevádza hudba, pekne zladená so svetelnými efektami. Súťažná časť prebieha na hladine Brnianskej priehrady, ďalšie predstavenia diváci môžu vidieť aj pod hradom Špilberk. Ohňostrojné predstavenia sa začínajú vždy o 22.30 a trvajú približne 22 minút.
10. ročník Ignis Brunensis sa konal v dňoch 18. mája - 1. júna 2007. 11. ročník sa koná v dňoch 23. mája - 6. júna 2008.
Dokument (informatika)

Dokument (z angl. "document") je ucelený súbor informácií, tvorený prevažne textom, ale môže obsahovať aj tabuľky a iné prvky. Príklady dokumentov z informatiky: multimediálna encyklopédia, webová stránka, časopis.
Dynastia adoptovaných cisárov

Dynastia adoptovaných cisárov (iné názvy: dynastia adoptívnych cisárov, adoptovaní cisári, adoptívni cisári) bola:
Označenie vzniklo zo spôsobu vzniku následníctva, kedy si vládnuci cisár vyberal svojho následníka, ktorého následne adoptoval. Prvý adoptovaný bol Traján (98 – 117), ktorého adoptoval Nerva. Počas tejto doby prežívalo impérium najväčší kultúrny aj mocenský rozmach.
Cisári patriaci do dynastie podľa najširšej definície:
Admiral Hipper (trieda lodí)

Admiral Hipper bola trieda ťažkých krížnikov Tretej ríše, ktoré boli stavané po triede Deutschland, po zrušení obmedzení Washingtonskej zmluvy a Versaillskej zmluvy na Londýnskej konferenci v roku 1930.
Nemecko malo možnosť po uvoľnení obmedzení postaviť päť jednotiek ťažkých krížnikov podľa vtedajších štandardov. Výtlak bol obmedzený na 10 000 t, ktorý však bol prekročený (cez 14 000 t). Bolo dohodnuté a rozhodnuté o stavbe piatich jednotiek s názvami: Admiral Hipper, Blücher, Prinz Eugen, Seydlitz a Lützow. Seydlitz a Lützow neboli dokončené, dokonca Lützow bol v máji 1940 odpredaný Sovietskemu zväzu (rok pred vypovedaním vojny).
Handheld Device Markup Language

Handheld Device Markup Language, skrátene HDML, je predchodca značkovaceho jazyka WML a bol predovšetkým použitý pre vreckové počítače PDA. HDML používa podobnú štruktúru a syntax ako hypertextový značkový jazyk HTML. HDML je možné použiť na vytvorenie jednoduchých internetových aplikácií, ktoré sa vďaka ich malej veľkosti môžu prenášať cez bezdrôtové siete. Jazyk HDML je tak ideálny pre zobrazovanie jednoduchých webových stránok v mobilných telefónoch a PDA. HDML bol vyvinutý v roku 1996 spoločnosťou Openwave, ale čoskoro ho nahradil dokonalejší značkovací jazyk WML.
Lev (znamenie)

Lev (latinsky "Leo") je piate znamenie zvieratníka. Je to myslený obdĺžnik na oblohe s dĺžkou 30° a šírkou 15°. Jeho stredom prechádza ekliptika. Slnko ním prechádza od 23. júla do 23. augusta. Nazvané bolo podľa súhvezdia Lev. Z východnej strany hraničí so znamením Panna a zo západnej so znamením Rak. V súčasnosti v siderickom zvieratníku od 17. augusta do 16. septembra.
V astrológii je piate, ohnivé znamenie zverokruhu. Priraďuje sa k Slnku a zlatu. Z drahých kameňov sa s Levom spája rubín alebo diamant. Ako kráľovské znamenie údajne riadi osud ľudí narodených medzi 23. júlom a 23. augustom. Pripisujú sa im vlastnosti ako láska k prepychu a bohatstvu, samoľúbosť, sklon k panovačnosti a tyranii, ale aj prirodzená autorita a veľkodušnosť. Sú aj veľmi usmievaví a obetaví, niekedy až príliš a napokon sa im to aj odplatí tak, že druhí ho zneužívajú pre seba. Levy sú komunikatívne a vedia sa rýchlo vynájsť. Sú aj veľmi dobrí organizátori, herci a politici.
Znamenie lev však nie je najsilnejším znamením zverokruhu.
Toto znamenie má aj svoje zlé stránky - sú nedočkaví, vedia byť aj veľmi drzí. Keď ich niekto naštve, vedia byť veľkí klamári. Najsilnejšie znamenie zverokruhu z pohľadu svojej sily a elegancie je kozorožec. Levy sú ku kozorožcom veľmi priateľské a mali by k ním byť aj milé. Znamenie lev a kozorožec sú si veľmi blízke, až sa dá povedať, že sa veľmi dopĺňajú.
V babylonskom kalendári tomuto znameniu zodpovedá mesiac "Araḫ Abu".
Vlajka Sudánu

Vlajka Sudánu - základom sudánskej vlajky sú panarabské farby vodorovných pruhov – červená, biela a čierna, pri žrdi je zelený klin v tvare rovnoramenného trojuholníka, ktorý siaha do tretiny dĺžky vlajky. V symbolickom výklade je zelená farbou historickej arabskej dynastie Fátimovcov, islamu aj blahobytu, červená pripomína revolúciu, pokrok, socializmus a národných mučeníkov, biela svetlo, mier, optimizmus a bielu vlajku z doby revolúcie roku 1924, čierna geografickú polohu štátu, zasahujúceho na juhu až do čiernej Afriky, i názov štátu ("Sudán" = "čierny"); čierna však bola aj hlavnou farbou Mahdího, zjednotiteľa Sudánu v minulom storočí.
Vlajka bola zavedená v roku 1970.
Quedlinburg

Quedlinburg je nemecké mesto, centrum spolkovej krajiny Sasko-Anhaltsko. Mesto leží na juhu krajiny, na rieke Bode. Počet obyvateľov je 22 795.
Prvá zmienka o meste pochádza z roku 922.
Kostol, zámok a staré mesto - zachované hrázdené domy - sú od roku 1994 súčasťou svetového dedičstva UNESCO.
Geografia.
Mesto sa nachádza severne od pohoria Harz asi 123 m nad morom. Najväčšia časť mesta sa nachádza na západnej časti rieky Bode. Mestská plocha je přibližne 78,15 kilometrov štvorcových.
Vlajka Egypta

Vlajka Egypta má tri vodorovné pruhy – červený, biely a čierny, uprostred je umiestnený znak, Saladinov orol pozerajúci k žrdi. Má žltú kresbu, na hrudi štít rozdelený na tri časti (ľavý a pravý pruh má žltú farbu), krídla a chvostové perá sú žlté. V pazúroch drží panel s textom "AL-GUMHURÍJA MISR AL-ARABÍJA" (Egyptská arabská republika). Pokiaľ sa orol používa ako štátny znak, je farebnejší a je podobný tomu, ktorý bol v platnosti v dobe Zjednotenej arabskej republiky v rokoch 1958 – 1971. Vlajka s dnešným znakom sa používa od roku 1984.
Červená farba je symbolom revolúcie a obetí za slobodu, biela znamená žiariacu budúcnosť a mier, čierna pochmúrnu koloniálnu minulosť. Revolučná červeno-bielo-čierna trikolóra vznikla v Egypte po zvrhnutí monarchie roku 1952 a roku 1958 bola, po doplnení dvoma zelenými päťramennými hviezdami, zavedená ako štátna vlajka Zjednotenej arabskej republiky (do r. 1971). V rokoch 1972 – 1984 na ňu bol umiestnený znak Federácie arabských republík. Okrem Egypta používa túto trikolóru tiež Jemen, Sýria, Irak a s doplňujúcim trojuholníkovým klinom aj bývalý Demokratický Jemen a Sudán.
Galéria.
&lt;/div align="center"&gt;
Zoznam vodných tokov v povodí Kysuce

Zoznam vodných tokov v povodí Kysuce obsahuje abecedný zoznam všetkých pomenovaných vodných tokov v slovenskej časti povodia Kysuce.
Brestská oblasť

Brestská oblasť je administratívna jednotka na juhozápade Bieloruska pri hraniciach s Poľskom a Ukrajinou. Má rozlohu 32 300 km² a žije tu 1 390 500 obyvateľov (odhad z roku 2014). Hlavným mestom oblasti je Brest.
Homeľská oblasť

Homeľská oblasť (počas Sovietskeho zväzu rusky "Gomeľská oblasť") je administratívna jednotka na juhovýchode Bieloruska. Má rozlohu 40 400 km² a žije tu 1 424 200 obyvateľov (odhad z roku 2014). Hlavným mestom oblasti je Homeľ.
Hrodnianska oblasť

Hrodnianska oblasť (počas Sovietskeho zväzu po rusky "Grodnianska oblasť") je administratívna jednotka na západe Bieloruska. Má rozlohu 25 000 km² a žije tu 1 053 600 obyvateľov (odhad z roku 2014). Hlavným mestom oblasti je Hrodna.
Mahiloŭská voblaść

Mahiľovská oblasť (biel. Магілёўская вобласць - "Mahiľovskaja voblasc", rus. Могилёвская область - "Mogiľovskaja oblasť") je administratívna jednotka na východe Bieloruska. Má rozlohu 29 000 km² a žije tu 1 071 300 obyvateľov (odhad z roku 2014). Hlavným mestom oblasti je Mahiľov. Delí sa na 21 rajónov.
Minská oblasť

Minská oblasť je administratívna jednotka v strede Bieloruska. Má rozlohu 39 900 km² a žije tu 1 407 200 obyvateľov. Hlavným mestom oblasti je Minsk, ktorý je ale samostatnou administratívnou jednotkou.
Externé odkazy.
Oficiálne stránky Minskej oblasťi
Vicebská oblasť

Vicebská oblasť (počas Sovietskeho zväzu po rusky "Vitebská oblasť") je administratívna jednotka na severe Bieloruska. Má rozlohu 41 000 km² a žije tu 1 199 000 obyvateľov. Hlavným mestom oblasti je Vicebsk.
Externé odkazy.
Oficiálne stránky Vicebskej oblasťi
Britské antarktické územie

Britské antarktické územie je časť Antarktídy, ktorú si nárokuje Spojené kráľovstvo ako Zámorské územie Spojeného kráľovstva.
Zasahuje do území, ktoré si nárokujú Argentína a Čile.
Konštituentná krajina

Konštituentné krajiny (angl. "constituent countries") sú krajiny, ktoré spolu tvoria väčšiu entitu alebo skupinu. 
Spojené kraľovstvo.
Spojené kráľovstvo sa skladá zo 4 základných subjektov, oficiálne označovaných ako "konštituentné krajiny" (skrátene „krajiny“ alebo hovorovo „nations“), pričom Severné Írsko sa častejšie označuje ako „provincia“: 
Všetky, okrem (zatiaľ) Anglicka, majú od 90. rokov vlastné krajinské parlamenty a vlády na čele s tzv. Prvým ministrom. Hoci Anglicko ešte svoj parlament nemá, zaužívalo sa, že sa v londýnskom parlamente poslanci ostatných území pri hlasovaní týkajúcich sa len Anglicka zdržujú hlasovania.
OECD a EÚ.
Organizácia OECD používala termín konštituentné krajiny na označenie krajín bývalej Juhoslávie a európske inštitúcie ho občas používajú na označenie krajín, ktoré tvoria Európsku úniu (v slovenčine sa tu spravidla používa výraz členské krajiny alebo sa používa len výraz krajiny alebo iný opisný výraz).
Lützow (ťažký krížnik)

Lützow bol piata jednotka ťažkých krížnikov triedy Admirál Hipper nemeckej Kriegsmarine. Jej pracovné meno pred rozhodnutím o pomenovaní bolo "Kreuzer L (krížnik L)". Pomenovaná bola po pruskom generálovi Ludwigovi von Lützow. Mala ešte štyri sesterské lode: Admirál Hipper, Blücher, Prinz Eugen a Seydlitz. 
Krížnik bol stavaný v lodeniciach DeSchiMAG v Brémach. Základy boli postavené 2. februára 1937 a na vodu bol spustený 7. januára 1939. Avšak v Nemecku nebol dokončený. Jeho stavba vyšla Tretiu ríšu na 83,59 mil. Ríšskych mariek.
Na základe časti paktu medzi Nemeckom a ZSSR tzv. pakt Ribbentrop-Molotov z roku 1939 bola nedokončená jednotka Lützow odpredaná Sovietskemu zväzu. V máji 1940 sa samotný akt predaja uskutočnil. V ZSSR bol premenovaný na "Petropavlovsk", a neskôr v roku 1943 na "Tallinn". Po napadnutí ZSSR nemeckou armádou bol ešte nedokončený prestavaný na plávajúcu protilietadlovú batériu. Po ostreľovaní a bombardovaní v Kronstadte (námorná základňa neďaleko Leningradu), klesol na dno, no nebol úplne potopený. Už pod menom Tallinn slúžil pri obkľúčení Leningradu ako delostrelecká podpora pre pozemné vojsko. Jeho dokončenie ako ťažkého krížnika nebolo uskutočnené a až do roku 1950, kedy bol určený na zošrotovanie slúžil ako statická tréningová loď. Samotné zošrotovanie bolo uskutočnené v roku 1960, vtedy už však bol vedený ako obytná loď "Dnepr".
Slovenské mená motýľov

Slovenské mená motýľov je významná lepidopterologická práca, ktorá obsahuje zoznam všetkých druhov motýľov, ktoré boli z územia Slovenska v čase vydania tejto práce známe. Každý druh motýľa má v tejto práci priradený k existujúcemu latinského názvu (binomická nomenklatúra) svoj slovenský názov. 
Autorom knihy je stredoškolský profesor Andrej Reiprich, významný slovenský entomológ, hlavne lepidopterológ. Kniha bola vydaná v roku 2000 v Spišskej Novej Vsi za finančného príspevku Štátneho fondu kultúry Pro Slovakia a viacerých ďalších sponzorov. 
Práca má 180 strán. Slovenské názvy (mená) motýľov sú stanovené s veľkou presnosťou a logikou, lebo vychádzajú z ich latinského názvu, a ak nebolo možné stanoviť meno z latinského názvu jeho "poslovenčením", tak je názov vytvorený z hlavnej živnej rastliny húsenice. Autor pri vytvorení mien motýľov rešpektoval zabehnuté (vžité) slovenské mená motýľov, na ktoré je už entomologická komunita zvyknutá. Vychádzal aj z práce Oskára Ferianca a kol. "Slovenské mená hmyzu" a vytvoril toto veľmi významné dielo, akým sa môže pochváliť vo svete iba veľmi málo štátov. Kniha má úvod, kde autor vysvetlil zásady z ktorých vychádzal pri jej zostavení. V hlavnej časti knihy je uvedený zoznam latinských a slovenských mien cca 3521 druhov našich slovenských motýľov. V závere práce je register, kde je uvedený index vedeckých mien motýľov a register slovenských názvov čeľadí a rodov, ako aj zoznam použitej literatúry.
Sichote-Aliň

Sichote-Aliň (rus. Сихотэ-Алинь) je horské pásmo vulkanického pôvodu, ktoré sa nachádza na území ruského Ďalekého východu, na území Chabarovského a Prímorského kraja a tiahne sa až po Vladivostok. Najvyšším vrchom je Tordoki Jani (). V roku 1935 tu bola zriadená prírodná rezervácia Sichote-Aliň Zapovednik, ktorá sa v roku 2001 dostala aj na zoznam svetového dedičstva UNESCO.
Geológia.
Pohorie je tvorené prevažne bazaltovými až andezitovými horninami, pri pobreží Japonského mora prevažujú tholeitické bazalty. Vek prevažnej časti hornín sa odhaduje na miocén až pliocén, najstaršie prejavy vulkanizmu zasahujú až do konca druhohôr a najmladšie horniny sú zo začiatku holocénu.
Geografia.
Táto oblasť patrí k najväčším a zároveň najmenej zasiahnutým územiam ľudskou činnosťou. Stále sa tu nachádzajú staré ihličnaté a širokolisté stromy. Vďaka polohe regiónu sa na veľkom území zachovali rastliny a živočíchy typické pre trópy a mierne šírky. Nachádza sa tu veľmi zložitý a pestrý obraz vzájomného prenikania a zmiešania rôznorodých elementov flóry a fauny, hlavne tej severnej a južnej. Na tomto území sa vyskytuje veľa vzácnych a ohrozených druhov a mnohé z nich sa nevyskytujú nikde inde na svete (napr. Mikrobiota krížolistá - "Microbiota decussata"). Nájdete tu okolo 1700 druhov rastlín, viac ako 370 druhov vtákov, okolo 71 druhov cicavcov, 8 druhov plazov, 5 druhov obojživelníkov, 32 druhov rýb, 334 druhov morských bezchrbticových živočíchov a okolo 3,5 tis. druhov hmyzu. Hornatá časť Sichote-Aliň je jedno z posledných miest na svete, kde žije tiger amurský (prežilo ich tu len 500). Ale aj mnohé iné ohrozené a vzácne druhy, ktoré tu žijú, by potrebovali ochranu, napr. kamzík amurský, ázijský medveď čierny, žeriavy japonský a čierny, bocian čierny a iné.
Povodie rieky Bikin na západnom svahu Sichote-Aliň je jediným územím, do ktorého nezasiahla ľudská činnosť. Preto sa tu zachoval rozsiahly masív cédrových širokolistých lesov ussuriskej tajgy. V tejto oblasti žijú aj pôvodní obyvatelia – národ Udege. Ich tradičnými aktivitami sú rybolov a lovenie. Hlavnou úlohou lesa je zabezpečiť potravu pre živočíchy, od ktorých zase závisí život týchto obyvateľov.
Malebný povrch a hlboké rieky spolu s výnimočnou druhovou pestrosťou, exotickými rastlinami a zvieratami tropických oblastí vytvárajú unikátny vzhľad prírody v Sichote-Aliň. Okrem toho tu môžete nájsť množstvo estetických a rekreačných objektov: skalnaté masívy, ktoré sú roztrúsené v tajge, vodopády, jazerá a kaskády (Kemské kaskády, Veľký Amginský vodopád, atď.), zložité skalné útvary, útesy a piesočné zálivy Japonského mora.
Zaujímavosti.
V 10. a 20. rokoch 20. storočia prebádal túto oblasť Vladimir Arseniev (18721930), ktorý svoje dobrodružstvá opísal vo viacerých knihách, pričom kniha Dersu Uzala (1923) sa v roku 1975 zmenila na oscarový film režiséra Akiru Kurosawu.
Veľká cena Bratislavy (bridž)

Veľká cena Bratislavy je medzinárodný bridžový turnaj organizovaný bratislavskými klubmi a Slovenským bridžovým zväzom.
Prvý ročník sa uskutočnil 1.6-3.6.2007, súťažilo sa v družstvách a pároch. 
Veľká cena Bratislavy nadväzuje na bohatú históriu, keď bratislavský turnaj bol v sedemdesiatych a osemdesiatych rokoch 20. storočia najväčším pravidelným bridžovým podujatím na Slovensku. V minulosti sa uskutočnilo 18 ročníkov.
Víťazi.
Družstvá.
2. Slovakia Košice (Karol Lohay, Marián Henc, Anatol Filip, Eduard Velecký)
3. Košice (Vojtech Belčák, Vlasta Babničová, Ladislav Oszust, Tibor Varga, Martin Klimčík, Tibor Menyhért)